**Tu es**

*Florin Pindaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu es

Ești raza care înverzește

Câmpurile și copacii

Și lacrima ce învelește

În dulce rouă macii.

Ești marea care poartă

Spre margini de cuprins

Dureri, speranța moartă

Ești valul ce m-a învins.

Ești grădina înflorită

Din patima cea grea

Unde, aprinsă de ispită,

Suspină floarea mea.

Ești începutul jinduit

Al unei vieți fără povară

Ești primul răsărit

Ești toată numai primăvară.